Hayden Powell

Hayden James Richard Powell (født 25. september 1983) er jazztrompetist og komponist med base i Oslo. Powell er  engelsk, men flyttet til Norge som barn og vokste opp i Molde. Han har samarbeidet med en rekke norske og internasjonale musikere og har gitt ut fire album i eget navn. 

 Karriere 
miniatyr|Hayden Powell med André Roligheten i 2017 
Powell har en bachelorgrad i utøvende jazz fra jazzlinja ved NTNU (2006), og fullførte en mastergrad i utøvede jazz ved Norges musikkhøgskole våren 2011. Han startet karrieren som 13-åring med tradjazzbandet Dixi fra Molde, som etterhvert gav ut fire cd-er.

I tiden etter utdannelsen spilte Powell med grupper som Magic Pocket, Trondheim Jazzorkester og Jens Carelius, i tillegg til hans egen trio. Hayden Powell mottok Moldejazz og Sparebank 1 sitt jazzstipend i 2006, Trondheim jazzfestivals talentpris i 2009, og ble sammen med bandet Magic Pocket JazZtipendiat i 2009/2010. Dette stipendet inkluderer et bestillingsverk til festivalen Moldejazz som kan høres på albumet Trondheim Jazz Orchestra & Magic Pocket – Kinetic Music.

I senere tid har Powell spilt med en rekke norske og internasjonale navn, som Eyolf Dale, Espen Berg, Natacha Atlas, Solfrid Molland, Iro Haarla, og gruppen Bridges, som gav ut flere album sammen med saksofonisten Seamus Blake. Han har også deltatt i prosjekter med større ensembler, inkludert Trondheim Jazzorkester, Scheen Jazzorkester og Oslo Jazzensemble & Maria Schneider.

 Bandleder 
Hayden Powell har gitt ut fire album i eget navn. Hans første, The Attic, ble utgitt på selskapet Inner Ear i 2011, og ble innspilt av hans trio med pianisten Eyolf Dale og bassisten Jo Skaansar, samt gjestemusikerene Jasper Van Hulten (trommer), Tore Brunborg (saxofon) og Erik Johannessen (trombone). Trioen med Dale/Skaansar ble Powells faste band i perioden som fulgte, og sammen spilte de inn albumene, Roots and Stems (2013), Circadian Rhythm and Blues (2015) og Six Commissions (2018). Sistnevnte album består av seks låter som ble spesialskrevet til trioen av ulike komponister (bland annet Erlend Skomsvoll, Espen Reinertsen og Per "Texas" Johansson). Albumet «Circadian Rhythm and Blues» består av to deler, den ene med trioen, og den andre hvor Powell spiller helt solo, innspilt i Tøyen Kirke i samarbeid med produsenten Øyvind Røsrud Gundersen. 

 Undervisning og komposisjon 
Ved siden av utøvervirksomheten har Powell drevet med undervisning, og har siden 2015 vært universitetslektor ved Norges Musikkhøgskole, der han blant annet har undervist i trompet, arrangering, gehørtrening og samspill. 

Som komponist har Powell i tillegg til nevnte bestillingsverk også skrevet for storband (Midtnorsk Ungdomsstorband, Big Boss Band, Ett Fett Storband m.m.), korps (Luftforsvarets musikkorps, Bispehaugen Ungdomskorps) og en rekke mindre besetninger. Han har dessuten skrevet en mini-opera basert på romanen om «Dr Jekyll and Mr Hyde» (2006), og laget arrangementer til Jens Carelius sin utgivelse The Architect (2011).

 Diskografi, utvalg 
 Som bandleder 
 Hayden Powell – The Attic (Inner Ear, 2011)
 Hayden Powell - Roots and Stems (Periskop, 2013)
 Hayden Powell - Circadian Rhythm and Blues (Periskop, 2015)
 Hayden Powell - Six Commissions (Periskop, 2018)
 Hayden Powell - Undergrowth (Periskop, 2024)

 Samarbeid 
 Dixi – Just Over in the Dixi-Land (1998)
 Dixi – Some of Those Days (1999)
 Dixi – Going to the Mardi Gras (Herman Records, 2002)
 Dixi – The New Orleans Sessions (2005)
 Trondheim Jazz Orchestra & Vigleik Storaas – Tribute (MNJ records, 2006)
 Trondheim Jazz Orchestra & Maria Kannegaard Trio – Live in Oslo (MNJ records, 2007)
 Trondheim Jazz Orchestra og Kobert – Live at Moldejazz (MNJ records, 2009)
 Trondheim Jazz Orchestra & Erlend Skomsvoll – What if: A Counterfactual Fairytale (MNJ records, 2009)
 Siri Nilsen – Vi som ser i mørket (Grappa, 2009)
 Midtnorsk Ungdomsstorband – Live at Dokkhuset (Komponist og dirigent, MNJ records, 2009)
 Jens Carelius – The Beat of the Travel (Viking Records, 2009)
 Jo Skaansar – Den Blåaste Natt (Talik, 2010)
 Magic Pocket & Morten Qvenild – The Katabatic Wind (Bolage, 2011)
 Jens Carelius – The Architect (Jansen Plateproduksjon, 2011)
 Trondheim Jazz Orchestra & Magic Pocket – Kinetic Music (MNJ records, 2011)
 Solfrid Molland – Katedral For Tapte Drømmer (Kirkelig Kulturverksted, 2011)
 Trondheim Jazz Orchestra & Øyvind Brække – Migrations (MNJ records, 2011)
 Trondheim Jazzorkester & Albatrosh - Tree House (MNJ Records, 2014)
 Bridges - BRIDGES with Seamus Blake (AMP, 2016)
 DaMaNa - Cornua Copiae (Clean Feed, 2016)
 Iro Haarla - Ante Lucem (ECM, 2016)
 Solfrid Molland - Forvandling (Kirkelig Kulturverksted, 2016)
 Eyolf Dale - Wolf Valley (Edition Records, 2016)
 Significant Time - Regnbueponniens Significante Påskesang (Periskop, 2016)
 Eyolf Dale Wolf Valley - Return to Mind (Edition, 2018)
 Anders Lønne Grønseth - Multiverse (Pling Music, 2018)
 Bridges - Continuum (AMP, 2019)
 Sarah-Jane Summers - Owerset (Dell Daisy Records, 2019)
 Anders Lønne Grønseth Multiverse - Theory of Anything (Pling Music, 2019)
 Jo Skaansar - Fange av min tid (Grappa, 2019)
 Natacha Atlas - Strange Days (Whirlwind, 2019)
 Solfrid Molland - Håpets kappe (KKV, 2020)
 Anders Lønne Grønseth Multiverse - Outer View (NXN, 2020)
 Anders Lønne Grønseth Multiverse - Inner View (NXN, 2020)
 Espen Berg - Water Fabric (ODIN, 2023)
 Espen Berg - Maetrix (ODIN, 2024)

 Referanser 

 Dagbladets anmeldelse av Hayden Powell – The Attic
 NRKs Erling Wicklund sin anmeldelse av Hayden Powell – The Attic
 All About Jazz, John Kelman sin anmeldelse av Hayden Powell - Roots and Stems
 Jazz i Norge, Terje Mosnes anmelder Hayden Powell - Circadian Rhythm and Blues
 Dagsavisens Espen Løkeland-Stai anmelder Hayden Powell - Six Commissions

 Eksterne lenker 

Hayden Powell ved Norges Musikkhøgskole
Diskografi på Discogs

Kategori:Norske jazztrompetister
Kategori:Personer fra Molde kommune
Kategori:Fødsler i 1983